ᱨᱚᱬᱵᱤᱨ ᱥᱤᱝ

ᱨᱚᱬᱵᱤᱨ ᱥᱤᱝ ᱵᱷᱚᱵᱟᱱᱤ (ᱡᱟᱱᱟᱢ ᱖ ᱡᱩᱞᱟᱭ ᱑᱙᱘᱕) ᱫᱚ ᱥᱤᱧᱚᱛᱤᱭᱟᱹ ᱟᱠᱴᱚᱨ ᱠᱟᱱᱟᱭ ᱾ ᱱᱩᱭ ᱫᱚ ᱦᱤᱱᱫᱤ ᱪᱚᱞᱚᱱ ᱪᱤᱛᱟ.ᱨ ᱨᱮ ᱠᱟ.ᱡᱤᱭᱟ ᱾ ᱱᱩᱭ ᱫᱚ ᱟᱭᱢᱟ ᱥᱤᱨᱯᱷᱟᱹ ᱠᱚ ᱧᱟᱢ ᱟᱠᱟᱫᱟ ᱾ ᱚᱱᱟ ᱠᱚ ᱛᱟᱞᱟᱨᱮ ᱯᱩᱱᱭᱟᱹ ᱯᱷᱤᱞᱢ ᱯᱷᱮᱭᱟᱨ ᱥᱤᱨᱯᱷᱟᱹ ᱠᱚ ᱥᱮᱞᱮᱫ ᱠᱟᱱᱟ ᱾ ᱱᱩᱭ ᱫᱚ ᱥᱤᱧᱚᱛ ᱨᱤᱱᱤᱡ ᱢᱤᱫ ᱡᱟ.ᱥᱛᱤ ᱠᱟ.ᱣᱰᱤ ᱦᱟᱛᱟᱣᱮᱫ ᱵᱚᱞᱤᱣᱩᱰ ᱪᱚᱞᱚᱱ ᱪᱤᱛᱟ.ᱨ ᱜᱷᱟᱨᱚᱸᱡᱽ ᱨᱤᱱᱤᱡ ᱢᱤᱫᱴᱟᱝ ᱠᱟᱱᱟᱭ ᱾ ᱱᱚᱶᱟ ᱠᱟᱛᱷᱟ ᱫᱚ ᱒᱐᱑᱒ ᱨᱮ ᱯᱷᱳᱵᱚᱨᱥ ᱤᱱᱰᱤᱟᱭᱟᱜ ᱥᱟᱭ ᱜᱚᱴᱟᱝ ᱥᱮᱞᱤᱵᱽᱨᱤᱴᱤ ᱦᱚᱛᱮᱛᱮ ᱪᱷᱟᱯᱟ ᱯᱟᱥᱱᱟᱣ ᱦᱟ.ᱴᱤᱧ ᱞᱮᱱᱟ ᱾

ᱨᱚᱬᱵᱤᱨ ᱫᱚ ᱤᱱᱰᱤᱭᱟᱱᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱵᱽᱞᱳᱢᱤᱝᱴᱚᱱ ᱠᱷᱚᱱ ᱟᱡᱟᱜ ᱵᱮᱪᱞᱚᱨ ᱰᱤᱜᱽᱨᱤ ᱦᱟᱛᱟᱣ ᱦᱩᱭ ᱫᱚᱥᱟᱨ ᱛᱮ ᱥᱤᱧᱚᱛᱤᱭᱟᱹ ᱵᱚᱞᱤᱣᱩᱰ ᱪᱚᱞᱚᱱ ᱪᱤᱛᱟ.ᱨ ᱜᱷᱟᱨᱚᱸᱡᱽ ᱨᱮ ᱟᱠᱴᱤᱝ ᱡᱤᱭᱚᱱ ᱮᱦᱚᱵ ᱞᱮᱫᱟᱭ ᱾ ᱯᱩᱭᱞᱩ ᱫᱚ ᱱᱩᱭ ᱟᱰᱵᱷᱚᱨᱴᱟᱭᱤᱡᱽᱢᱮᱸᱴ ᱨᱮ ᱛᱟᱭᱚᱢ ᱛᱮ ᱢᱮᱱ ᱫᱚ ᱒᱐᱑᱐ ᱥᱟ.ᱦᱤᱛ ᱨᱮ 'ᱭᱚᱥ ᱨᱟᱡᱽ ᱯᱷᱤᱯᱢᱥ'-ᱟᱜ ᱨᱳᱢᱟᱱᱴᱤᱠ ᱠᱚᱢᱮᱰᱤ ᱪᱚᱞᱚᱱ ᱪᱤᱛᱟ.ᱨ ᱵᱮᱸᱰ ᱵᱟᱡᱟ ᱵᱟᱨᱟᱛ ᱠᱷᱚᱱ ᱟᱡᱟᱜ ᱟᱠᱴᱤᱝ ᱡᱤᱭᱟᱱ ᱮ ᱮᱦᱚᱵ ᱞᱮᱫᱟᱭ ᱾ ᱱᱚᱶᱟ ᱪᱚᱞᱚᱱ ᱪᱤᱛᱟ.ᱨ ᱦᱚᱲ ᱠᱚ ᱛᱟᱞᱟ ᱨᱮ ᱟ.ᱰᱤ ᱜᱮ ᱥᱟᱨᱦᱟᱣᱟᱱ ᱛᱟᱦᱮᱸᱠᱧᱱᱟ ᱟᱨ ᱠᱟ.ᱣᱰᱤ ᱦᱚᱸ ᱟᱭᱢᱟ ᱜᱟᱱ ᱜᱮ ᱠᱷᱮᱢᱟᱣ ᱫᱟᱲᱮ ᱞᱮᱱᱟᱭ ᱟᱱᱟ ᱠᱷᱟ.ᱛᱤᱨ ᱱᱚᱶᱟ ᱪᱚᱞᱚᱱ ᱪᱤᱛᱟ.ᱨ ᱞᱟ.ᱷᱤᱱ ᱱᱩᱭ ᱫᱚ ᱯᱷᱤᱯᱢ ᱯᱷᱮᱭᱟᱨ ᱟᱣᱟᱨᱰ ᱯᱷᱚᱨ ᱵᱮᱥᱴ ᱢᱮᱞ ᱰᱮᱵᱭᱩᱴ ᱥᱤᱨᱯᱷᱟᱹ ᱧᱟᱢ ᱞᱮᱫᱟᱭ ᱾ ᱚᱱᱟ ᱛᱟᱭᱚᱢ ᱱᱩᱭ ᱞᱳᱴᱮᱮᱟ (᱒᱐᱑᱓) ᱯᱷᱤᱯᱢ ᱞᱟ.ᱜᱤᱱ ᱦᱚᱲ ᱠᱚ ᱴᱷᱮᱱ ᱥᱟᱨᱦᱟᱣ ᱦᱚᱪᱚ ᱞᱮᱱᱟᱭ ᱾ ᱟᱨ ᱚᱱᱟ ᱛᱟᱭᱚᱢ ᱨᱚᱬᱵᱤᱨ,  ᱥᱚᱧᱡᱚᱭ ᱞᱤᱲᱟ ᱵᱷᱚᱱᱥᱟᱲᱤᱼᱟᱜ ᱨᱳᱢᱟᱱᱴᱤᱠ ᱯᱷᱤᱯᱢ ᱜᱳᱞᱤᱭᱳᱸ ᱠᱤ ᱨᱟᱥᱞᱤᱲᱟ ᱨᱟᱢ-ᱞᱤᱲᱟ (᱒᱐᱑᱓) ᱨᱮ ᱠᱟ.ᱢᱤ ᱧᱟᱢ ᱞᱮᱫᱟᱭ ᱾

ᱚᱱᱟ ᱛᱟᱭᱚᱢ ᱱᱩᱭ ᱵᱟᱡᱤᱨᱟᱣ I ᱟᱨ ᱟᱞᱞᱟᱣᱫᱽᱫ ᱠᱷᱤᱞᱟᱡᱤᱤᱱ ᱵᱟᱡᱤᱨᱟᱣ ᱢᱚᱥᱛᱟᱱᱤ (᱒᱐᱑᱕) ᱧᱨ ᱯᱚᱫᱽᱢᱟᱵᱚᱛ (᱒᱐᱑᱘) ᱮᱢᱟᱱ ᱯᱷᱤᱯᱢ ᱠᱚᱨᱮ ᱠᱟ.ᱢᱤ ᱤᱫᱤ ᱞᱮᱫ-ᱟᱭ ᱾ ᱱᱩᱭ ᱯᱩᱭᱞᱩ ᱫᱚ ᱯᱷᱤᱯᱢ ᱯᱷᱮᱭᱟᱨ ᱟᱣᱟᱨᱰ ᱯᱷᱚᱨ ᱵᱮᱥᱴ ᱟᱠᱴᱚᱨ ᱟᱨ ᱛᱟᱭᱚᱢ ᱛᱮ  ᱯᱷᱤᱯᱢ ᱯᱷᱮᱭᱟᱨ ᱠᱨᱤᱴᱤᱠ ᱟᱣᱟᱨᱰ ᱯᱷᱚᱨ ᱵᱮᱥᱴ ᱟᱠᱴᱚᱨ ᱥᱤᱨᱯᱷᱟᱹ ᱛᱨᱠᱚ ᱧᱩᱢ ᱥᱟᱨᱦᱟᱣ ᱞᱮᱫᱮᱭᱟ ᱾ ᱚᱱᱟ ᱛᱟᱭᱚᱢ ᱱᱩᱭ ᱒᱐᱑᱘ ᱥᱟ.ᱦᱤᱛ ᱨᱮ ᱟᱠᱥᱚᱱ ᱯᱷᱤᱞᱢ ᱥᱤᱢᱵᱟ ᱨᱮ ᱠᱟ.ᱢᱤ ᱞᱮᱫᱟᱭ ᱾ ᱟᱨ ᱱᱚᱶᱟ ᱯᱷᱤᱞᱢ ᱫᱚ ᱥᱤᱧᱚᱛ ᱨᱮᱭᱟᱜ ᱢᱤᱫ ᱡᱟ.ᱥᱛᱤ ᱠᱟ.ᱣᱰᱤ ᱠᱷᱮᱢᱟᱣ ᱫᱟᱲᱮ ᱟᱠᱟᱫ ᱯᱷᱤᱞᱢ ᱨᱮ ᱞᱮᱠᱷᱟ ᱟᱠᱟᱱᱟ ᱾   ᱡᱳᱭᱟ ᱚᱠᱷᱛᱟᱨ-ᱟᱜ ᱢᱭᱩᱡᱤᱠᱟᱞ ᱰᱨᱟᱢᱟ  ᱜᱩᱞᱞᱤ ᱵᱚᱭ (᱒᱐᱑᱙) ᱯᱷᱤᱯᱢ ᱠᱷᱟ.ᱛᱤᱨ ᱱᱩᱭ ᱯᱷᱤᱯᱢ ᱯᱷᱮᱭᱟᱨ ᱟᱣᱟᱨᱰ ᱯᱷᱚᱨ ᱵᱮᱥᱴ ᱟᱠᱴᱚᱨ ᱥᱤᱨᱯᱷᱟᱹ ᱧᱟᱢ ᱞᱮᱫᱟᱭ ᱾ ᱨᱚᱬᱵᱤᱨ ᱥᱤᱝ ᱫᱚ ᱵᱚᱞᱤᱣᱩᱰ ᱮᱠᱨᱮᱥ ᱫᱤᱯᱤᱠᱟ ᱯᱟᱫᱩᱠᱳᱱ ᱥᱟᱶ ᱒᱐᱑᱘ ᱥᱟ.ᱦᱤᱛ ᱨᱮ ᱵᱟᱯᱞᱟ ᱠᱟᱱᱟᱭ ᱾

ᱟᱬᱜᱟᱛ ᱡᱤᱭᱚᱱ ᱟᱨ ᱥᱮᱪᱮᱫ
ᱨᱚᱬᱵᱤᱨ ᱥᱤᱝ ᱫᱚ ᱖ ᱡᱩᱞᱟᱭ ᱑᱙᱘᱕ ᱨᱮ ᱥᱤᱱᱫᱷᱤ ᱜᱷᱟᱨᱚᱸᱡᱽ ᱨᱮ, ᱵᱚᱢᱵᱮ (ᱱᱤᱛᱚᱜ ᱢᱩᱢᱵᱟᱭ) ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱱᱩᱭ ᱨᱮᱱ ᱟᱭᱚ ᱵᱟᱵᱟ ᱫᱚ ᱚᱸᱡᱩ ᱟᱨ ᱡᱚᱜᱽᱡᱤᱛ ᱥᱤᱝ ᱵᱷᱚᱵᱟᱱᱤ ᱠᱟᱱᱟᱠᱤᱱ ᱾ ᱟᱡ ᱜᱚᱲᱚᱢ ᱦᱟᱲᱟᱢ ᱫᱚ, ᱡᱚᱠᱷᱚᱱ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱦᱟ.ᱴᱤᱧ ᱦᱩᱭ ᱠᱟᱛᱮ ᱥᱤᱧᱚᱛ ᱟᱨ ᱯᱟᱠᱤᱥᱛᱟᱱ ᱵᱷᱮᱜᱟᱨ ᱫᱤᱥᱚᱢ ᱠᱚ ᱛᱷᱟᱯᱱᱟ ᱞᱮᱫᱟ, ᱩᱱ ᱚᱠᱛᱚ ᱠᱚᱨᱟᱪᱤ, ᱥᱤᱱᱫᱷ ᱵᱟ.ᱜᱤ ᱠᱟᱛᱮ ᱵᱚᱢᱵᱮ ᱛᱮ ᱩᱪᱟ.ᱲ ᱦᱮᱡ ᱞᱮᱱᱟᱭ ᱾ ᱨᱚᱬᱵᱤᱨᱼᱤᱡ ᱫᱚ ᱢᱤᱫ ᱢᱟᱨᱟᱝ ᱫᱟ.ᱭ ᱢᱮᱱᱟᱭ ᱛᱟᱭᱟ, ᱟᱨ ᱩᱱᱤᱭᱟᱜ ᱧᱩᱛᱩᱢ ᱫᱚ ᱨᱤᱛᱤᱠᱟ ᱵᱷᱚᱵᱟᱱᱤ ᱠᱟᱱᱟ ᱾

ᱥᱟ.ᱠᱷᱭᱟ.ᱛ

ᱵᱟ.ᱲᱛᱤ ᱡᱚᱱᱚᱲ



 Ranveer Singh at Bollywood Hungama

Category:1985 births
Category:Indian male film actors
Category:Indian male dancers
Category:Indiana University alumni
Category:Living people
Category:Male actors in Hindi cinema
Category:Sindhi people
Category:Male actors from Mumbai
Category:21st-century Indian male actors
Category:Filmfare Awards winners